《竹炉三首 其三》
明代·盛颙

我爱乡山入品泉，持归禅榻和云煎。湘皋卷雪来窗外，蒙顶惊雷落槛前。

浇破诗愁和得句，洗清尘思意忘荃。人间肉食纷如雨，争识吾家此味全。

作者简介：（1418—1492）常州府无锡人，字时望。景泰二年进士。授御史。以劾曹吉祥出知束鹿。为立九则法，除徭役不均之弊。郊有隙地，邻邑民聚居成市，号“清官店”。成化间累迁陕西左布政使，时多边警，又值歉收，颙为经划，馈饷无缺，军民得安。后以左副都御史巡抚山东，推行荒政，民赖以生。